শহরের হোটেলে ভিন রাজ্যের বাসিন্দার রহস্যমৃত্যু। সেইসঙ্গে হোটেলের ঘর থেকে উদ্ধার হল দুটি সুইসাইড নোট। শেক্সপিয়র সরণির এক হোটেল থেকে রবিবার মৃতদেহটি উদ্ধার করে পুলিস।
 নিজস্ব প্রতিবেদন : শহরের হোটেলে ভিন রাজ্যের বাসিন্দার রহস্যমৃত্যু। সেইসঙ্গে হোটেলের ঘর থেকে উদ্ধার হল দুটি সুইসাইড নোট। শেক্সপিয়র সরণির এক হোটেল থেকে রবিবার মৃতদেহটি উদ্ধার করে পুলিস। প্রাথমিক তদন্তের পর জানা গেছে, মৃত ব্যক্তি উত্সব খুল্লার আদতে জামশেদপুরের বাসিন্দা। কয়েকদিন আগেই শহরে এসেছিলেন তিনি। কী কারণে তাঁর মৃত্যু হয়েছে, সেবিষয়ে স্পষ্ট করে কিছু বলতে পারেনি পুলিস। মৃত্যুর কারণ নিয়ে দেখা দিয়েছে ধোঁয়াশা। মৃতদেহ ময়নাতদন্তের জন্য নিয়ে যাওয়া হয়েছে। এদিকে হোটেলের রুম থেকে একটির বদলে দুটি সুইসাইড নোট উদ্ধার হয়েছে। দুটি সুইসাইড নোটের বক্তব্যও আলাদা। ফলে ওই ব্যক্তি সত্যিই আত্মহত্যা করেছেন, নাকি তাকে খুন করে কেউ ওই সুইসাইড নোট দুটি লিখে রেখে গেছে, তা নিয়েই দানা বেঁধেছে রহস্য। ঘটনার তদন্ত শুরু করেছে শেক্সপিয়র থানার পুলিস।